અબુધાબીઃ UAEમાં અબુધાબી ખાતે છેલ્લા ૯ વર્ષથી સ્‍થાયી થયેલા તથા બેંકમાં નોકરી કરતા કેરાળાના વતની જાબર કેપીનો મૃતદેહ ગઇકાલે શબઘરમાં અજાણી વ્‍યક્‍તિના મૃતદેહ તરીકે મળી આવ્‍યો હતો. જે તેના ભાઇએ ઓળખી બતાવ્‍યો હતો. મૃતક જાબર છેલ્લા એક અઠવાડિયાથી ગૂમ હતો. જેની લાશ મુસ્‍સાફાહ ઇન્‍ડસ્‍ટ્રીઅલ એરીયામાંથી મળી આવતા તે શબઘરમાં રાખવામાં આવી હતી. તેના મૃત્‍યુનું કારણ પોસ્‍ટમોર્ટમ રિપોર્ટ બાદ જાણી શકાશે. જાબરનો ભાઇ કે જે પણ બેંકમાં જ નોકરી કરે છે. તેણે જણાવ્‍યા મુજબ જાબરને કોઇની સાથે દુશ્‍મનાવટ નહોતી તેના અચાનક મૃત્‍યુથી હતપ્રભ થઇ ગયેલા તેના ભાઇએ નિવેદન આપ્‍યુ હતું. જાબરના પરિવારમાં પત્‍ની તથા બે બાળકો છે. તેવું સમાચાર સૂત્રો દ્વારા જાણવા મળે છે.